En bil var i gang med en vending, da den blev påkørt af en anden bil på Hadsund Landevej ved Gistrup onsdag morgen.

Påkørslen skabte en smule trafikale problemer, mens oprydningen stod på. - Der var ingen voldsomme skader. Begge bilister kunne stige ud af bilerne og ringe til deres arbejdsgivere, siger vagtchef ved Nordjyllands Politi, Mogens Hougesen til tv2nord.dk. Der er nu ryddet op efter uheldet.